কবীর চৌধুরী: এর রূপটা হচ্ছে মিশ্র। কিছু ভাল বাংলা হচ্ছে না এটাও বলা যাবে না এবং খুব বেশী অশুদ্ধ হচ্ছে তাও বলা যাবে না। এখানে ব্যাকরণ জ্ঞান ভাষার জ্ঞান বানান জ্ঞান এগুলোর একটা বড় ভূমিকা আছে। তো বাংলা একাডেমিতে আমরা একটি প্রকল্প নিয়েছি ভারতের সঙ্গে। তাদের অভিজ্ঞতা নিয়ে হবে। শ্রী পবিত্র সরকারের সঙ্গে আলাপ হয়েছে। তুমি কাগজে দেখেছো, আমরা একটি ব্যাকরণের প্রকল্প নিয়েছি। বাংলা একাডেমির উদ্যোগে হবে।